นอน 3 ทุ่มตื่น ตี 4 มีผลอะไรไหมครับเรื่องฮอร์โมน เพราะรู้สึกนอนไม่เต็มอิ่ม อายุ 18 เพศชาย ครับ
สวัสดีค่ะ หากนอนหลับเวลา 3 ทุ่ม และตื่นนอนตี 4 เท่ากับได้นอน 7 ชั่วโมง ซึ่งก็ถือว่าเป็นระยะเวลาการนอนหลับที่เหมาะสมดี เพราะระยะเวลาการนอนหลับที่เหมาะสมในช่วงวัยรุ่นตอนปลายคือประมาณ 7-9 ชั่วโมง อย่างไรก็ตาม หากการนอนหลับไม่มีภาพ เช่น หลับๆ ตื่นๆ หลับไม่สนิท หลับไปด้วยความเครียด วิตกกังวล การนอน 7 ชั่วโมงก็อาจไม่ได้ทำให้รู้สึกสดชื่นได้ และอาจยังคงทำให้รู้สึกง่วงนอนในช่วงกลางวัน ทั้งนี้ หากการนอนหลับมีภาพ ก็จะทำให้ตื่นมาแล้วสดชื่น โดยจำนวนชั่วโมงนอนอาจไม่สำคัญ บางคนอาจใช้เวลาเพียง 5-6 ชั่วโมงก็ได้ดังนั้น หากการนอนหลับที่เป็นอยู่ ไม่มีภาพ คือไม่ได้หลับลึก มีการสะดุ้งตื่นง่าย และทำให้รู้สึกนอนไม่เต็มอิ่ม ก็ควรทำให้การนอนมีภาพที่ดีก่อน ได้แก่ การทำให้ห้องนอนมืด ไม่สว่างเกินไป โดยการปิดไฟก่อนนอน หากมีแสงสว่างลอดเข้ามาในห้อง ควรหาม่านทึบแสงหรือที่กั้นต่างๆ มาบังไว้ ปิดเสียงต่างๆ ที่อาจรบกวนการนอน เช่น คอมพิวเตอร์ โทรศัพท์มือถือ และควรงดเล่นอุปกรณ์มือถือ สมาร์ทโฟน เวลา 30 นาทีก่อนเข้านอน เพราะอุปกรณ์มือถือ สมาร์ทโฟน มีผลทำให้หลับยาก เพราะแสงสีฟ้าจากจอ ทำให้ร่างกายรับรู้ว่ายังไม่มืด และหลั่งสารเมลาโตนิน ทำให้หลับยาก และเราได้รับข้อมูลเข้ามาตลอดเวลา ทำให้สมองไม่ได้พักผ่อน และนอนหลับไม่ดี ไม่อ่านหนังสือหรือรับฟังข่าวสารต่างๆ ที่เครียดเกินไป พยายามเข้านอนให้ตรงเวลา เมื่อจะนอนแล้ว ให้หยุดคิดเรื่องที่เครียด ไม่สบายใจ โดยอาจทำสมาธิ ฟังเพลงสบายๆ อ่านหนังสือธรรมะ สวดมนต์ตามแต่ละศาสนา นอกจากนี้ในระหว่างวัน ควรงดการดื่มชา กาแฟ โกโก้ และแอลกอฮอล์ ไม่ทานอาหารอิ่มเกินไปก่อนนอน ไม่ควรดื่มน้ำมากๆ หลังอาหารเย็น เพราะจะทำให้ตื่นมาปัสสาวะ และขัดจังหวะการนอนหากยังรู้สึกนอนไม่เต็มอิ่ม ก็ควรไปพบแพทย์เพื่อพิจารณาให้ยานอนหลับ เพื่อให้หลับลึกขึ้นหรือยาวนานขึ้นค่ะ